Vessants, arqueologia i cultura - Servei d'antropologia física\nSERVEI D'ANTROPOLOGIA FÍSICA\nEl servei d'antropologia física de Vessants (SAF) excava, documenta i estudia les restes humanes procedents de jaciments arqueològics. L'estudi de les restes humanes permet la reconstrucció de la manera de viure d'una població del passat. Així, amb les dades obtingudes, es pot establir el perfil demogràfic (distribució per edat i sexe) de la població, així com la seva dieta, l'estat de salut de la població, l'estil de vida en general i la forma en que van ser enterrats. Conjuntament amb les dades arqueològiques, els resultats antropològics permeten una major comprensió del passat.\nEl servei d'antropologia física ofereix una ampla varietat de serveis que comprenen l'excavació, documentació i estudi de tombes i restes humanes. Tant si es tracta d'una tomba individual com d'una fossa comuna o un cementiri, tant si són incineracions o inhumacions, els nostres serveis inclouen tant l'excavació del material com el seu estudi i la redacció de l'informe. Analitzem material humà ossi de tota mena, tant si es tracta d'un sol esquelet, com si es tracta de projectes més grans.\nTambé oferim un servei d'assessorament professional i de recolzament a arqueòlegs, museus i institucions sobre els procediments escaients en l'excavació de restes humanes i impartim cursos especialitzats per a arqueòlegs i antropòlegs.\nEN QUÈ CONSISTEIX UNA ANÀLISI ANTROPOLÒGICA?\nDesprès d'excavades, les restes humanes es renten i es procedeix a la seva catalogació i anàlisi. Aquesta anàlisi proporcionarà, sempre que l'estat de conservació de les restes ho permeti, la següent informació:\nIdentificació de restes òssies\nEstimació del nombre mínim d'individus en la mostra\nEstimació de l'edat i sexe de l'individu\nPerfil bàsic (paleo)demogràfic\nRecollida de dades mètriques i càlcul de l'estatura\nEstudi paleopatològic o de l'estat de salut: trauma, artrosi, infeccions, etc.\nEstudi de l'estil de vida: hàbits dietètics, posició a la gatzoneta


‘Patchwork: l’art dels retalls’ és l’exposició del mes de novembre | Ràdio Arenys 91.2FM\nUnes 15.000 persones, entre elles un …\nLa presidenta de l’entitat, Gemma Pou, ha explicat que l’objectiu de l’exposició és mostrar què és el patchwork per acostar-lo sobretot a un públic que no coneix aquest art. En concret, la mostra estarà dividida en diferents blocs per ensenyar les diferents varietats de tècniques que es poden practicar. També hi haurà una exposició dels materials que es fan servir.\nDe fet, Cosim també prepara la tercera trobada de patchwork que es farà coincidint amb l’exposició, el dia 25 de novembre. Gemma Pou ha afirmat que l’entitat està oberta a totes aquelles persones que vulguin sumar-s’hi.\nLa mostra es podrà veure els divendres de 6 a dos quarts de 9 del vespre i els caps de setmana d’11 a 1 del migdia, i de 6 a dos quarts de 9 del vespre.


Marc Vilanova: La meva filosofia de vida...: Caminata per Estany Gento.\nEstany Gento.Sortida desde Tremp amb l'Opel Corsa, mític Corsa, per anar fins a la presa d'Estany Gento on deixem el cotxe.Començem la caminata a les 10h30 matí amb molt de fred, però amb la pujada, el fred passa ràpid!Aquí a la foto, amb el Xavi Boneta, gaudint d'un espectacular paisatge.Al fons,a la part nord, trobem les pistes de Filià, on hi haurà la estació d'esquí d'Espui.\nEn total em estat caminant 3h35min, a un promig de 2.050m d'altitud, arribant a un pic màxim de 2.300m a la Cambra d'Aigües de Capdella.Avui he carregat amb 5 litres d'aigua a la motxilla, acumulant 500m de desnivell, avui poca cosa.La baixada ha estat suportable per als quadríceps.\nM'ha vingut molt bé aquest dia suau per recargar bateries, ja que ahir vaig arrastrar-me tot el dia, sobretot al gimnàs, on semblava un mort vivent.\nA la foto, estava apropant-me amb peus de plom a la vaca, que feia cara de pocs amics, la veritat és que estava acollonit!\nEl mestre del Xavi ideant noves fotos per tot arreu on passem.Aquí, vam entrar a un refugi situat a 2.200m, ideal per fer una concentració de 2 setmanes...Si Xavi continua en aquesta línea li prendrà el lloc a Felip!Parlant d'idear, la idea de "150 g de pasta Team" és seva.Què és això?El nom de la nostra grupeta.\nPublicado por Marc Vilanova Marsà en miércoles, noviembre 28, 2007


El TGUE retira de nou la immunitat a Puigdemont, Ponsatí i Comín\nBarcelona. Divendres, 30 de juliol de 2021. 13:17\nActualitzat: Divendres, 30 de juliol de 2021. 14:59\nEls eurodiputats Carles Puigdemont, Toni Comín i Clara Ponsatí han perdut de nou la immunitat com a membres del Parlament Europeu. El Tribunal General de la UE els havia tornat l'aforament, com a mesura cautelar, mentre resolia el recurs que van presentar contra la decisió del Parlament Europeu d'acceptar el suplicatori, sol·licitat pel jutge instructor del Suprem Pablo Llarena. Això no obstant, el tribunal ha anunciat avui que ha decidit desestimar aquell recurs i, per tant, ha aixecat també les mesures cautelars.\nEl vicepresident del TGUE considera, segons el comunicat de premsa que s'ha fet públic, que no hi ha el requisit d'una urgència davant un dany greu i irreparable com invoquen els eurodiputats i que “no han demostrat que puguin ser objecte d’una detenció imminent”.\nImmunitat per anar al Parlament\nTampoc veu un risc de detenció en el cas que surtin de Bèlgica per assistir a les reunions del Parlament a Estrasburg. El TGUE assegura que “la immunitat que empara els diputats durant els seus desplaçament al lloc de reunió del Parlament o quan tornin d’aquest, es manté jurídicament intacta”.\nEn conseqüència, assegura que poden desplaçar-se per assistir a les reunions del Parlament i "no poden invocar vàlidament", per acreditar l’existència d’un perjudici greu i irreparable, un suposat risc de ser detinguts concretament a França, amb ocasió d’un desplaçament per participar en una sessió parlamentària a Estrasburg o per regressar d’aquesta.\nAssegura que tampoc no han demostrat que puguin ser objecte d’una detenció imminent, en particular a Bèlgica, on resideixen Puigdemont i Comín.\nEn aquest sentit, recorda que el Tribunal de Justícia de la UE té pendents unes qüestions prejudicials presentades pel jutge instructor Pablo Llarena arran de la decisió de la justícia belga de desestimar l'euroodre contra el conseller Lluís Puig.\nConsidera que les prejudicials suspenen el procés penal fins que es resolguin els dubtes plantejats per Llarena i per tant “l’execució de les ordres de detenció europees també han estat suspeses”.\nEn conseqüència, mentre el TJUE no es pronunciï sobre el cas del conseller Puig “res permet considerar que les autoritats judicials belgues o que les autoritats d’altre Estat membre puguin executar les ordres de detenció europees dictades contra els diputats i lliurar-los a les autoritats espanyoles”.\nIgualment, conclou que resulta hipotètica la possibilitat d’una detenció de Ponsatí al Regne Unit.\nEl TGUE havia decidit tornar provisionalment la immunitat a Puigdemont, Ponsatí i Comín el passat 3 de juny mentre resolia el recurs que van presentar contra la decisió de l'Eurocambra d'acceptar el suplicatori contra ells del jutge Llarena.\nPrèviament, el 9 de març, el ple del Parlament havia aprovat el suplicatori contra els tres eurodiputats, amb un 57% de vots a favor.\nA la imatge principal, Toni Comín, Carles Puigdemont i Clara Ponsatí al Parlament Europeu / Efe\nExili L'Eurocambra aprova el suplicatori de Puigdemont amb un 57% dels vots Marta Lasalas


La junta de la cimera iberoamericana confirma al Rei Felip d'Espanya que es manté la cita d'Andorra al novembre - Poble Andorrà\nLa junta de la cimera iberoamericana confirma al Rei Felip d’Espanya que es manté la cita d’Andorra al novembre\nLa trobada de Caps d'Estat i de Govern estarà centrada en com s'haurà de fer front a la crisi\nEl Rei d’Espanya ha rebut aquest dilluns en audiència al Palau de La Zarzuela a la secretària general iberoamericana, Rebeca Grynspan, que ha exposat la situació d’Iberoamèrica davant la crisi de l’Covid-19, a més d’assumptes relacionats amb la XXVII Cimera Iberoamericana de Caps d’Estat i de Govern, que està prevista per al novembre a Andorra, l’enfocament ha de servir per enfortir la resposta dels països iberoamericans davant la crisi. Felipe de Borbón serà un dels caps d’Estat que té previst desplaçar-se a Andorra per prendre part en la cimera.\nGrynspan va informar a l’Rei sobre la feina que està duent a terme la Secretaria General Iberoamericana (SEGIB) per enfortir la cooperació entre els països de la regió i elaborar solucions conjuntes i concertades per respondre a la crisi. Així mateix, ha informat al Felipe de Borbón de les converses que ha mantingut amb autoritats de països iberoamericans i els debats en els quals ha participat en fòrums internacionals i multilaterals.\nDes de l’inici de la pandèmia, la Secretaria General Iberoamericana ha llançat juntament amb la Xarxa d’Autoritats en Medicaments d’Iberoamèrica el microlloc «En Xarxa contra Covid-19», una plataforma digital on els 22 països iberoamericans estan compartint informació oficial sobre tractaments mèdics, assaigs clínics de medicaments i guies tècniques per a personal de la salut.\nD’altra banda, la secretària general iberoamericana ha participat activament en els «Diàlegs per vèncer el Covid-19», una iniciativa de l’Ministeri d’Afers Exteriors d’Espanya, de l’Agència Espanyola de Cooperació Internacional per al Desenvolupament (AECID) i de la UE .\nA més, Rebeca Grynspan va compartir amb el Rei la crida realitzada pels secretaris generals dels organismes iberoamericans perquè s’actuï de forma concertada i solidària en tots els àmbits internacionals i multilaterals de la regió i globals, per tal de fer front a la pandèmia .


Operatiu especial dels Agents Rurals per con... - Govern.cat\nOperatiu especial dels Agents Rurals per controlar la caça a l'Horta de Lleida\nquery_builder 18 octubre 2012 11:16\nMembres del Cos d’Agents Rurals del Departament d’Agricultura, Ramaderia, Pesca, Alimentació i Medi Natural, van realitzar el passat diumenge 14 d’octubre, primer dia hàbil de caça menor, un operatiu especial d’inspecció de caça i antifurtivisme als terrenys sense acotar de l’Horta de Lleida. Es van revisar 128 caçadors, es van aixecar 5 denúncies administratives i es van comissar 4 escopetes. A més, es va comissar 60 kg de fruita presumptament furtada.\nAgents Rurals de l’àrea regional de Lleida van dur a terme un operatiu especial de control de la caça el passat diumenge 14 d’octubre, amb motiu de l’obertura de la veda. Quatre patrulles del Cos d’Agents Rurals van fer inspeccions de caça i antifurtivisme a les partides de La Femosa, Vinatesa, Les Canals i Grealó. Es tracta de la major superfície contínua de terrenys no acotats de Catalunya, cosa que atrau un gran nombre de caçadors, la major part provinents de l’àrea metropolitana de Barcelona.\nEls Agents Rurals van comprovar la documentació, les armes, la munició i les peces abatudes a un total de 128 caçadors, així com van fer observar les zones de seguretat (camins d’ús públic) i les zones acotades de les Àrees Privades de Caça d’Albatàrrec, Artesa de Lleida, Alcoletge i Alfés. Es va denunciar una persona per caçar sense permís del titular dins l’APC d’Albatàrrec, una persona per abatre una Tórtora turca (espècie no cinegètica), una persona per tenir caducada la llicència de caça i una persona per usar arma de foc sense tenir permís d’armes. En aquest darrer cas també es va denunciar la persona que li havia deixat l’escopeta. Les denúncies comportaran els corresponents expedients administratius sancionadors per part del Departament d’Agricultura, Ramaderia, Pesca, Alimentació i Medi Natural, i per part de la Subdelegació del Govern pel que fa a les infraccions d’armes. Les armes comissades han estat dipositades davant la Intervenció d’Armes de la Guàrdia Civil, junt amb una cinquena escopeta que es va comissar el dia 12 a un caçador d’Alcoletge que caçava en època de veda. Les peces abatudes il·legalment (un conill, un tudó i una tórtora turca) s’han lliurat a la Parròquia de Sant Martí per al repartiment d’aliments a persones necessitades.\nEls Agents Rurals també van comissar uns 60 quilograms de peres i pomes que un grup de 3 caçadors havia collit de camps de fruita de varietats tardanes, presumptament sense permís del propietari. Atesa la impossibilitat d’identificar el propietari afectat, la fruita comissada també s’ha lliurat a la Parròquia Sant Martí. Fa anys que els membres del Cos d’Agents Rurals reben denúncies dels pagesos i veïns de l’Horta de Lleida, que es queixen de la massificació de caçadors i de que se’ls enduen fruita i hortalisses. Per aquest motiu, els Agents Rurals intensifiquen la vigilància en aquestes zones durant la campanya de caça.\nJPG | 232


FINANCES DEL GOVERN ESPANYOL\nBarcelonaDos. Aquesta és la quantitat de contractes que el Tribunal de Comptes ha aconseguit detectar subscrits per sis ministeris espanyols el 2013 sense incórrer en cap irregularitat. I és que l’informe fiscalitzador dels departaments de Presidència, Defensa, Justícia, Educació, Interior i Exteriors pel que fa a la contractació pública aprovat el 22 de desembre, evidencia fins a quin punt l’executiu estatal incompleix sistemàticament la pròpia normativa en la matèria. En la seva anàlisi, l’ens públic estudia el compliment dels passos del procés d’adjudicació i execució d’una mostra representativa de contractes dels sis ministeris, 144 dels 779 que li van ser remesos aquell any, que representen el 54% de l’import total contractat i inclouen totes les tipologies pel que fa a l’objecte, el tipus de contractació i l’ens licitador.\nTanmateix, només en dos casos el procediment és impecable, segons el Tribunal de Comptes. Es tracta del contracte de l’Institut de la Cinematografia i de les Arts Audiovisuals per vigilar les dependències de la Filmoteca Espanyola, i del contracte de l’Institut Nacional de les Arts Escèniques i de la Música per a un servei de gestió, emissió i venda d’entrades en els seus centres artístics. En canvi, tota la resta, el 98,6% del total, presenta irregularitats o deficiències en els processos d’adjudicació o -en menor mesura- seguiment de l’execució. De fet, pel que fa al valor, tenen un pes encara més gran, ja que els dos processos de contractació impol·luts tenen un valor en conjunt d’1,3 milions, quantitat que representa el 0,2% de la despesa compromesa en el total dels contractes fiscalitzats. Vist al revés, es van pagar 637,5 milions en contractes que incomplien la llei.\nSigui com sigui, el Tribunal de Comptes eludeix valorar si la decisió d’adjudicar una obra o servei a una determinada empresa era la millor opció o no, i tampoc no investiga si hi ha hagut algun tipus de comissió o tracte d’amiguisme en el procediment, sinó que només es limita a comprovar si l’adjudicació va complir tots els requisits formals previstos en el reglament de la llei de contractes de les administracions públiques per garantir que l’elecció sigui neta.\nI el resultat és contundent, ja que l’ens fiscalitzador fa constar en les conclusions que “en nombrosos expedients no es va justificar adequadament la necessitat de l’objecte de la contractació”, atès que en 50 casos es fa de forma massa genèrica. Així mateix, “en un elevat nombre d’expedients de contractació s’han detectat deficiències en el càlcul i la determinació dels pressupostos de licitació”, ja que només tres dels procediments incloïen l’informe pertinent per fixar-lo, mentre que en “un gran nombre d’expedients [en concret, 52] no es va establir adequadament la manera en què els licitadors han d’acreditar la seva solvència”. Altres irregularitats detectades en l’informe són no haver lliurat al Tribunal de Comptes els informes de licitació requerits, l’ús d’un procediment injustificat per limitar la concurrència (adjudicació directa, d’urgència, etc.) o la fixació d’especificacions tècniques inconcretes.\nA més, l’ens estira les orelles als ministeris, perquè en un informe anterior ja havia fet observacions similars que no s’han complert, “llevat de les qüestions relatives a la motivació dels informes de valoració d’ofertes”. De la mateixa manera, insta els departaments del govern espanyol a considerar “una aplicació més efectiva i regular de les previsions contingudes” en la llei per a la igualtat efectiva de dones i homes, del 2007, que preveu clàusules per primar les empreses contractistes que compleixin els criteris de gènere. I és que ni un sol dels 144 procediments preveu aquesta possibilitat.\nEn tot cas, els sis ministeris tenen feina en aquest àmbit, i és que la majoria de processos de contractació no presenten només una deficiència. El 42,4% incorren en dues irregularitats i el 35,5% en recullen tres o més. Així mateix, el departament d’Exteriors és el més incomplidor -la meitat dels contractes subscrits acumulen tres o més deficiències- i, per contra, el de Justícia és el que més s’ajusta a la normativa.


Una de les tasques més tedioses que tenim els i les docents és corregir. Sovint, més del què voldríem, reunim un bon grapat d’activitats, llibretes, dossiers, fitxes, treballs… que cal revisar un per un.\nAtès que la nostra experiència com alumnat va ser rebre un comentari i una qualificació, entenem que el que s’espera de nosaltres és el mateix: nota i comentari. I potser és cert que algú ho espera, però realment és útil? Analitzem-ho.\nDe què serveix un comentari i una nota?\nSi mirem la utilitat del comentari, cal partir de la visió que fa la Neus Santmartí al document publicat Avaluar és aprendre, on indica que per entendre un comentari sobre un tema cal tenir els coneixements sobre el mateix. Així doncs, si fem un comentari tipus “hauries de posar majúscules darrera del punt”, l’infant que el rep ha de saber què és una majúscual, què és un punt… Imagineu això en qualsevol temàtica. I no només, cal afegir la comprensió lectora, la capacitat d’autocorrecció, la memòria… complicat, oi?\nSi mirem la utilitat de la nota o valor numèric… què vol dir exactament un 7’8 en multiplicacions? Sóc o no capaç de multiplicar? Ho sóc, però de cada 10 en fallaré 2 o 3? I quina és la diferència entre un 1, un 2, un 3 o un 4? Pensar que un valor numèric té incidència o importància per l’alumne més enllà d’aconseguir una possible felicitació per part del o la docent o de la família és autoenganyar-se.\nCom hauríem de corregir?\nUna visió més pedagògica de l’avaluació i dels processos d’aprenentatge parla de l’avaluació com a procés de regulació de l’aprenentatge. Què vol dir això? Doncs quelcom tant senzill com donar temps i eines a l’alumnat per adquirir nous coneixements, capacitats i competències: APRENDRE!\nDonar temps implica haver de modificar les classes, treure “la palla” per oferir l’espai al discent suficient per a la reflexió. Vol dir que l’avaluació es fa a l’aula i no el o la docent al seu despatx sol. Vol dir que l’avaluació forma part del procés d’aprenentatge.\nDonar eines vol dir l’ús de rúbriques, bases d’orientació, diaris de classe, carpetes d’aprenentatge… per fer-les servir com a motor de la reflexió.\nEls i les bones alumnes, fins ara, són aquelles capaces de fer aquest procés relativament sense ajuda. Què passaria si tothom fos capaç de fer-ho? T’animes a provar?\nAutor Lluís CanoPublicat el gener 8, 2021 gener 8, 2021 Categories Currículum, Educació Infantil, Educació Primària, Educació Secundària, Innovació i organitzacióEtiquetes AvaluacióDeixa un comentari a Per a què serveix corregir a casa?\nÉs clar que hem de donar les gràcies. El Departament d’Educació al seu portal de centres així ho fa, amb un missatge dirigit a docents, equips directius, personal d’administració i serveis i resta de personal educatiu. He llegit entrades a blogs de grans docents mediàtiques donant les gràcies a mestres i professorat per la seva gran tasca. I fins i tot algun polític ha volgut donar les gràcies als responsables que van prendre la decisió d’obrir els centres educatius. Realment les gràcies han d’anar a aquestes persones? Jo crec que no.\nEls nens i nenes tornen a ser els grans oblidats.\nDurant el llarg confinament que vam tenir de març a juny del 2020 els nens i les nenes van ser titllats de grans contagiadors, i els vam tenir tancats a casas dies i dies sense donar-los espais de respir. Van ser els grans oblidats de la pandèmia i van aguantar el tipus com ningú.\nAra hem fet un trimestre on els hem demanat:\n· Que no juguin amb la resta de companyes que no formen part del seu grup estable.\n· Que portin una mascareta durant tot el dia, exceptuant els moments de menjar. Recordar que els vam dir que dins el seu grup bombolla això previsiblement no seria així, però ja ningú ho recorda.\n· Que es facin proves mèdiques a l’escola, sense l’acompanyament de cap familiar.\n· Que s’estiguin a casa en cas d’un positiu i a més continuïn treballant telemàticament, amb o sense eines telemàtiques.\n· … cal seguir?\nPerò les gràcies a les persones adultes. Sabeu per què?\nQuè hem fet d’especial els i les professionals?\nFer la nostra feina. És cert que hem hagut d’assumir tasques que no ens són habituals, com ara vetllar pel manteniment de distàncies, l’ús correcte de les mascaretes o desinfectar espais. Però això no ha estat exclusiu dels equips docents. Hem entès que la nostra professió, atesa la situació actual, necessitava de canvis d’organització i els hem aplicat. Senzill (i complex, és clar).\nSí. I tant que dono les gràcies. Vull donar les gràcies a totes les nenes i els nens que han estat capaços de fer empatia per la situació d’un company malalt, que han patit l’entelament de les seves ulleres per l’ús de les mascaretes a classe, que no han pogut fer les tasques escolars durant els seus confinament per manca d’eines tecnològiques, que han estat valentes davant de professionals de la salut disfressats i disposats a fer-los una PCR que (sense ser invasiva) els feia plorar els ulls… mil gràcies a totes aquestes persones.\nAutor Lluís CanoPublicat el desembre 20, 2020 desembre 20, 2020 Categories Educació Infantil, Educació Primària, Educació SecundàriaDeixa un comentari a Gràcies? Gràcies a qui?\nSón obligatoris els informes trimestrals? Quin ús li donem? Hem de posar notes? Podem no avaluar? Què passa amb un alumne amb un Pla Individualitzat? …\nÒbviament l’avaluació és important, tant en la seva funció reguladora com en la seva funció qualificadora. Els i les docents tenim preguntes per respondre entorn l’avaluació, i ara que estem redactant informes del primer trimestre pot ser un bon punt per aclarir alguns d’aquests dubtes.\nSón obligatoris els informes trimestrals?\nCada etapa educativa té la seva pròpia ordre d’avaluació que regula els documents i els processos d’avaluació. Així doncs, mentre que a l’etapa d’educació infantil es regula que caldrà informar un mínim de dos cops durant el curs en format paper a les famílies sobre el procés d’adquisició de les capacitats per part dels fills/es, a primària o secundària es regula que ha de ser tres vegades.\nQuina utilitat tenen els informes trimestrals?\nSi ens basem de nou en la normativa indica que tenen com a objectiu informar l’alumne i la família del procés d’adquisició de les competències o capacitats pròpies de l’etapa. Ara bé, molts centres tendeixen a donar altres usos, des d’un simple procés qualificatiu (posar notes) fins a un extens procés de reflexió per part de l’equip docent entorn el procés d’aprenentatge de l’infant.\nEstem obligats o obligades a posar notes?\nNo. En cap moment s’indica que en els informes trimestrals calgui posar notes, tal i com històricament les tenim reconegudes. És un procés informatiu, però no té per què passar per una qualificació de notes a l’estil clàssic.\nPodem no avaluar?\nImaginem una situació on un alumne concret acaba d’arribar a un centre. Té lògica avaluar-lo? Quin sentit li donem a aquest procés? Si hem respost aquestes preguntes haurem respost la pregunta original. Només quan l’equip docent tingui informació suficient com per poder avaluar formativament l’alumne en concret tindrà sentit aquest procés. Si l’equip docent decideix no avaluar i s’argumenta, caldrà informar oportunament a la família i deixar-ne constància a la junta d’avaluació per evitar fer un tràmit burocràtic sense sentit.\nQuè passa amb un alumne/a amb un Pla Individualitzat?\nUn Pla Individualitzat (PI) no és més que una concreció individual del currículum. El PI estipula, entre altres aspectes, els criteris d’avaluació per a aquella persona. Així doncs, l’informe trimestral hauria de donar resposta directa als criteris establerts al PI. Sovint d’aquí se’n derivarà una nova proposta de PI o fins i tot l’eliminiació del mateix.\nÉs important un acord de claustre, amb el consens de la comunitat educativa, sobre l’ús dels informes trimestrals. De ben segur que no hi ha receptes generals per a tots els centres educatius, però certament cal tendir cap a informes on no només es constatin unes “notes intermitges” que ens serveixin per fer mitjana de la futura nota final. Aquesta història clàssica hauria d’estar superada i els informes haurien de tendir a explicitar el moment de l’adquisició de la competència per part de l’infant així com eines d’ajuda per adquirir nous nivells d’adquisició. Hem de tendir a una avaluació més formativa i reguladora que no pas a una avaluació qualificadora.\nAutor Lluís CanoPublicat el desembre 6, 2020 desembre 6, 2020 Categories Currículum, Educació Infantil, Educació Primària, Educació SecundàriaEtiquetes AvaluacióDeixa un comentari a Els informes trimestrals\nEls diaris de classe són una bona eina metodològica per iniciar-nos en el procés de l‘avaluació formativa. Però ben bé, què és això de l’avaluació formativa i per a què serveix el diari de classe?\nL’avaluació, eina clau en l’aprenentatge.\nEls bons i els mals estudiants es diferencien en la capacitat d’autoavaluació, entre altres aspectes (reconeixement dels objectius, dels criteris d’avaluació…).\nLa capacitat d’autoavaluació lligada a l’aprenentatge és aquella capacitat que té la persona de veure on comet errors, identificar-los, i planificar propostes que estimulin la millora en els mateixos. Així doncs, aplicar processos d’autoavaluació en una producció escrita no passa, ni de prop, per la correcció clàssica que qualsevol docent pugui fer remarcant mitja pàgina en colors vermells, indicant una nota final i fent comentaris illegibles per a la majoria d’alumnes.\nSi realment volem ajudar i promoure alumnat crític i autònom cal dotar-lo d’estratègies, d’eines i de recursos que els ajudin a adquirir la capacitat d’autoavaluació. Entre ells, i des de fa temps que són coneguts, apareixen els diaris de classe.\nFreinet ja en parlava!\nFreinet (1896 – 1966) ja parlava als seus postulats pedagògics sobre la importància de l’autoavaluació, i presentava com a eina pedagògica els diaris de classe.\nAquesta eina és una pràctica que promou l’anàlisi que porti al professorat i a l’alumnat a identificar si reconeixen l’objectiu de treball, si saben quins són els obstacles a superar, i a regular totes aquestes percepcions.\nAixí doncs, planificar la incorporació d’aquesta eina en el dia a dia de l’aula voldrà dir que necessitarà temps, acompanyament, modelatge i capacitació. I alhora vol dir que haurem de deixar de fer coses que fins ara fèiem, i que en el fons són una pèrdua de temps per a tothom.\nVull fer diaris de classe, per on començo?\nPer sort tenim al nostre abast un munt de recursos que ens poden ajudar a incorporar els diaris de classe al nostre dia a dia. Recomanem la lectura que des de la Xarxa de Competències Bàsiques ens aporten, veient així implementacions concretes en centres reals. Perquè els i les docents també hem d’aprendre a incorporar aquestes eines metodològiques a les nostres aules.\nAutor Lluís CanoPublicat el novembre 25, 2020 novembre 25, 2020 Categories Currículum, Educació Infantil, Educació Primària, Educació SecundàriaEtiquetes AvaluacióDeixa un comentari a Els diaris de classe, una eina d’avaluació formativa.\nHistòricament quan hem parlat de les funcions de l’avaluació ens hem cenyit a la qualificació. És la funció que serveix per certificar o acreditar un aprenentatge. Però ha de ser aquesta la funció de l’avaluació a l’escola o a l’institut? És això el què la societat espera de nosaltres, educadores i educadors? És el què volen i necessiten els infants?\nFuncions de l’avaluació: mitjà per regular els aprenentatges.\nSegons els currículums d’educació infantil, primària i secundària actuals l’avaluació té com a funció la identificació dels encerts, de les dificultats i dels errors, per tal de facilitar la reflexió en el procés d’aprenentatge de l’infant. A més, també indiquen que l’avaluació ha de comportar la reflexió de la tasca docent.\nEn primer lloc, doncs, plantejar una activitat educativa en la qual l’expectativa del docent és que tothom ho faci bé a la primera vol dir errar de ben segur. Una tasca que tothom fa bé a la primera implica el no aprenentatge, obvi. És en base a l’error què la persona reflexiona, raona i millora. Aquest procés inclou l’avaluació, que engloba alhora processos d’autoavaluació, de coavaluació i d’avaluació formativa i formadora.\nPer avaluar amb l’objectiu de regular els aprenentatges calen tres aspectes clau: la recollida de dades, l’anàlisi i la presa de decisions. Cal doncs, dotar d’espais i temps per reflexionar entorn aquests aspectes, atès que sense el previ no s’entén el posterior.\nEn tot cas, caldrà diferenciar de l’avaluació formativa quan les decisions finals les pren el o la docent, mentre que l’avaluació formadora implica la presa de decisions per part de l’infant.\nEn aquest procés l’avaluació té la funció clau de regular l’aprenentatge, de marcar reptes, de reflexionar, d’aprendre, d’esdevenir significatiu, durador i competencial.\nFuncions de l’avaluació: mitjà per comprovar què s’ha après.\nAquesta darrera funció té molta bibliografia. En aquest cas només aclarir que no hem d’anar a parar sempre a l’examen escrit com a eina única i exclusiva per acreditar un aprenentatge, oimès si pensem que els aprenentatges han de ser transferibles.\nEines com les rúbriques, les bases d’orientació, les carpetes d’aprenentatge, els diaris de classe, la conversa… són igual o més vàlides que el típic examen en format paper.\nSi creiem en un model educatiu que tendeix a la individualització dels aprenentatges, partint de cadascun dels infants que tenim al davant, només amb un canvi en la visió de l’avaluació aconseguirem una millora en l’atenció d’aquests nens i nenes.\nAutor Lluís CanoPublicat el novembre 2, 2020 novembre 2, 2020 Categories Atenció Diversitat, Currículum, Educació Infantil, Educació Primària, Educació Secundària, famílies, Innovació i organitzacióEtiquetes AvaluacióDeixa un comentari a Funcions de l’avaluació\nQuè he de fer en cas de contagi?\nMoltes i molts mestres es pregunten què han de fer en cas de contagi per COVID-19 a les seves aules. Anem a desgranar, pas a pas, el protocol a seguir.\nÉs molt probable un cas de contagi a l’escola?\nSegons les estadístiques publicades pels Departaments de Salut i Educació, la probabilitat de contagi entre infants és menor que a la resta de grups poblacionals. Això no vol dir que eixisteixi el risc zero, però sí que dona senyals que no és justament aquest sector de la població el més perjudicat per la COVID-19.\nEn realitat el problema rau en tota la mobilitat social que l’escola comporta. Mares, pares, tiets, cosins, avis, àvies, veïnes i veïns… són els responsables directes d’acompanyar i recollir aquests infants. És aquí on, de manera estadística, es poden donar brots de contagi de manera més freqüent.\nAmb tot, les escoles i instituts han de ser entorns el màxim de segurs possible. Per això caldrà seguir les indicacions de seguretat i higiene que tantes vegades ens han fet saber des de les administracions.\nCom detectem un cas de COVID-19?\nEls i les docents podem ajudar en la detecció precoç de casos de COVID-19. Alguns dels símptomes més freqüents són la tos, el malestar, la febre, el cansament i el mal de pit. Òbviament aquesta simptomatologia es pot associar també a altres patologies com un simple refredat o la grip. Per això no és des d’Educació des don es detecten casos, sinó que simplement s’ajuda en aquest procés.\nSeran només els responsables de Salut, a través dels ja famosos PCR, qui determinarà si darrera d’aquesta simptomatologia existeix un contagi de COVID-19.\nJa hem aclarit que una mestra no pot decidir, en cap cas, que un cas és o no COVID-19. La seva obligació, davant d’una simptomatologia, és informar a la persona responsable del centre de la gestió de casos COVID-19, el o la directora del centre.\nSerà la direcció qui, seguint el protocol, avisi a la família de l’infant perquè el vinguin a recollir i aconselli la visita al CAP de referència. En cas que la simptomatologia sigui greu, caldrà avisar des de direcció al 061.\nMentre s’espera l’arribada de la família, caldrà dotar a l’infant de mascareta higiènica nova, i a la persona que l’acompanya també.\nDavant d’una sospita, ens confinaran?\nDavant d’una sospita la decisió d’un possible confinament serà presa per Salut. En principi, el protocol diu que fins que no hi hagi uns resultats fiables (entre 24 i 48h després del PCR) no es procedirà al confinament del grup estable. En canvi, sí que es confinaran les persones properes de la persona susceptible de ser portadora del virus (germans, mares, pares, tutors legals… i la resta de persones convivents).\nA qui li faran el PCR en cas de possible contagi?\nAltra cop serà Salut qui decidirà a qui cal passar la prova PCR per determinar si existeix o no un brot.\nSi teniu més dubtes, podeu consultar el web que la Generalitat ha posat a disposició de la comunitat educativa.\nAutor Lluís CanoPublicat el agost 30, 2020 agost 30, 2020 Categories Educació Infantil, Educació Primària, Educació Secundària, famílies, PersonalEtiquetes COVID-19Deixa un comentari a Què he de fer en cas de contagi?\nAprenentatge cooperatiu online. Xarxa Khelidôn.\nEls passats 6 i 7 de juliol es van dur a terme les jornades sobre aprenentatge cooperatiu que bianualment celebra la Xarxa Khelidôn, i en aquesta situació es va parlar de l’aprenentatge cooperatiu online. En aquest cas el tema a tractar va ser com implementar estructures, dinàmiques i avaluació cooperativa en un estat de confinament. Veiem una mica què és la Xarxa i quines conclusions van treure els i les participants.\nAprenentatge cooperatiu online, Xarxa Khelidôn.\nPer formar part de la Xarxa Khelidôn cal que el centre educatiu es formi en aprenentatge cooperatiu al llarg de tres cursos, amb el compromís de desenvolupar un Projecte d’Aprenentatge Cooperatiu que impregni el centre d’aquesta metodologia, amb l’objectiu de millorar la inclusió i els resultats educatius.\nEl promotor de tota aquesta xarxa va ser el Dr. Pere Pujolàs, pare de l’aprenentatge cooperatiu a Catalunya i promotor de formacions en centre d’impacte directe a l’aula.\nEls centres que ho desitgen només han de contactar amb el Grup de Recerca en Atenció a la Diversitat del CIFE de la UVic i sol·licitar la formació. El programa CAAC (Cooperar per Aprendre / Aprendre a Cooperar) impregnarà a tota la comunitat educativa de les bondats i dificultats de la metodologia cooperativa com a mesura universal d’atenció a la diversitat.\nCada any es celebren o les jornades o el simposi. Mentre que les jornades són més d’àmbit català (tot i que a les darreres van participar persones de la resta d’Espanya), el simposi té un caire més gran.\nTal i com hem comentat amb anterioritat, les jorandes celebrades plantejaven la pregunta de com mantenir l’aprenentatge cooperatiu durant processos de confinament i mentre l’escola o l’institut és telemàtic. Els i les participants van poder exposar les seves experiències i es va poder veure com molts centres havien desenvolupat petites accions que permetien que els grups base mantinguessin una rutina de treball en grup.\nAlhora es va plantejar el repte de com enfrontar-se a la situació d’un nou confinament durant el curs 2020-2021. Els i les docents van proposar mesures concretes en base a tres eixos de treball:\n1.- El paper de les famílies en l’aprenentatge cooperatiu online. Factors d’exclusió i compensació.\n2.- Usos de plataformes online al servei de l’aprenentatge cooperatiu entre l’alumnat.\n3.- L’aprenentatge cooperatiu online en els contextos mixtos i en el retorn a l’escola presencial.\nDe cadascun d’aquests eixos es van arribar a unes conclusions que es poden veure als padlets adjunts:\nAutor Lluís CanoPublicat el juliol 8, 2020 juliol 8, 2020 Categories Atenció Diversitat, Currículum, Educació Infantil, Educació Primària, Educació SecundàriaEtiquetes Aprenentatge cooperatiu, covid19Deixa un comentari a Aprenentatge cooperatiu online. Xarxa Khelidôn.\nTractament del gènere als textos.\nEl tractament del gènere als textos ha estat (i encara ho és) motiu de discussió lingüística. El Departament d’Educació, crec que amb bon criteri, ha publicat uns criteris a l’hora de tractar aquest tema en els textos elaborats per tots els estaments que en depenen. Escoles, instituts, llars d’infants i escoles d’idiomes (entre altres) s’hauran d’atènyer a aquestes indicacions.\nEl tractament del gènere als textos històricament.\nImaginem que estem llegint el Projecte Educatiu de Centre d’una escola. Ens sobtaria llegir una frase com ara “els mestres considerem que l’escola es basa en un sistema democràtic”? La resposta hauria de ser que sí. I per què? Doncs senzillament perquè en un món altament feminitzat (com és el sector de la docència) parlar encara de “els mestres” exclou, de manera intencionada, a la majoria de professionals.\nHistòricament s’ha tractat el gènere masculí com a inclusiu del femení. En realitat, però, quan es fan servir nomenclatures masculines amb la intenció que siguin generals el que s’està fent és invisibilitzar a més de la meitat de la població, el sector femení. I aquesta denúncia l’hem de dir alta, forta i clara.\nQuè proposta el Departament d’Educació?\nEl Departament d’Educació, a l’hora de fer aquestes indicacions sobre el tractament de gènere als textos, promou tres idees per ordre de preferència: optar per referències genèriques, desdoblar el gènere o bé optar pel masculí genèric. Analitzem-les.\n1r. Optar per referències genèriques.\nEl Departament d’Educació promou l’ús de referències genèriques que realment sí són inclusives. Utilitzar mots com claustre, comunitat educativa, famílies, alumnat, professorat, grup d’añumnes, altres persones, infants… donen idea d’un llenguatge realment inclusiu i no discriminatori a cap gènere. Fins i tot l’ús d’estructures impersonals (“qui no passi la prova…”) es considerarien dins d’aquestes opcions.\n2n. Desdoblar el gènere.\nEn aquest cas caldrà indicar el doble gènere (masculí i femení) tant d’articles com de noms i adjectius (si és possible). Caldrà parlar de “el director o la directora…” o de “el o la cap d’estudis…”. Aquí visibilitzem i fem partícep al lector/a del doble gènere.\n3r. Ús del masculí genèric.\nAquest ús només és comprensible quan l’arrel de les paraules en masculí i femení no es diferencien. Així, es podria parlar de “els fisioterapeutes” o de “els mestres”, però no de “els pares” perquè caldria indicar també “les mares”.\nAmb tot, i des del meu punt de vista, hauria de ser una opció a no considerar en cap escrit perquè entre les dues opcions primeres en tenim més que suficient per donar resposta a un escrit tractat amb visió de gènere.\nEstem, per sort, en un moment on la societat occidental ha vist la importància de la participació en termes d’equitat (que no d’igualtat) de la dona. Cal fer visible aquesta participació i els textos escrits en són un més dels espais on treballar-ho. Siguem curosos i curoses, en sortirem guanyant tothom.\nAccés al document editat pel Departament d’Educació.\nAutor Lluís CanoPublicat el juny 10, 2020 juny 10, 2020 Categories Currículum, Educació Infantil, Educació Primària, Educació Secundària, famíliesEtiquetes currículum, gènereDeixa un comentari a Tractament del gènere als textos.\nAddicció al mòbil i escola telemàtica, un contrasentit.\nL’addicció al mòbil és cada cop més present entre els infants i adolescentes de la nostra societat. Sense voler entrar a l’ús que en fem les persones adultes (podríem escriure uns quants articles sobre el bon ús de les tecnologies a la taula, als espais de conversa, a les terrasses, al transport públic…), sí volem fer una reflexió sobre la repercussió de la implementació de sistemes telemàtics de classe.\nHem acabat promovent l’addicció al mòbil?\nEn primer lloc indicar que quan ens referem a l’addicció al mòbil no estem fent referència només a l’aparell telefònic, sinó a qualsevol tipus d’enginy tecnològic que permet la connectivitat entre persones (tauletes, portàtils, ordinadors de sobretaula…).\nNo entenc per què no puc jugar 6h a la PS4 però sí puc estar 6h davant l’ordinador fent classes.\nNo fa gaire un adolescent em comentava que no entenia per què jugar 6h a la PS4 no era bo, però fer classe 6h davant d’una pantalla sí. I em va fer pensar. Estem promovent l’addicció a les pantalles?\nCada cop existeixen més estudis que promouen la limitació de l’accés a les noves tecnologies dels infants, especialment pels més petits. Fins i tot era notícia que gurús de la tecnologia del món anglosaxó escolaritzaven als seus fills i filles en centres on la tecnologia no era present fins als 12 anys. Així doncs, quin model d’escola hem impulsat?\nConseqüències de les tecnologies en els infants.\nEls estudis demostren que l’accés als dispositius tecnològics per part dels infants de manera no controlada o contínua (perquè potser sí que ho estan, de controlats, però no tenen límit de temps) comporta una sèrie de conseqüències en les persones:\n· Manca de capacitat de concentració.\n· Pèrdua de la motivació envers aprenentatges com la lectura o l’escriptura (per l’esforç que suposen).\n· Sobreestimulació i tendència a la hiperactivitat.\n· Manca d’habilitats socials.\n· Interrupció dels processos de son i vigília.\n· Manca de rutines (hora de llevar-se, hora d’anar a dormir).\nL’escola en l’estat de confinament.\nQuè ha fet el sistema educatiu català durant el confinamen respecte les noves tecnologies? Òbviament, promocionar-les fins a l’infinit. Correus, whatsapp, videotrucades, activitats online, retorns en formats de vídeos i fotografies… I quin preu té tot plegat?\nAlguns nens i nenes tenen uns progenitores que controlen el temps d’accés a les noves tecnologies i vetllen no només pel temps, sinó per la qualitat de l’accés. Així, procuren pantalles grans, un espai amb llum natural i adequat a l’edat, unes eines preparades pels infants… però malauradament no tothom té el mateix accés a les TIC. Així, els més vulnerables han acabat llegint i treballant en mòbils amb pantalles petites, poc adequades per una lectura comprensiva, i amb el sobrecost de la pèrdua de visió que pot comportar. Com sempre, els més vulnerables tornen a patir la desigualtat.\nL’escola, i el sistema educatiu en general, torna a plantejar una proposta educativa on l’equitat es perd com a objectiu, i òbviament els més malparats tornen a ser els infants pobres.\nQuè podríem haver fet?\nLa incertesa té aquest preu, i era imprevisible dos dies abans que els centres educatius acabarien tancats fins final de curs. Què podríem haver fet? No ho sé. Però sí sé què podem fer a partir d’ara.\nSabem que aquesta situació es pot tornar a donar, i que la bretxa digital és la punta d’un iceberg que és la bretxa social. Lluitar per mesures contra la pobresa infantil, a favor de l’alfabetització i l’alfabetització digital (que són dues branques d’un mateix arbre), per l’aposata decidida de més recursos (humans, materials, econòmics…) als entorns més desafavorits, i un pas endavant a favor de l’equitat educativa provocarà que aquesta situació sigui cada cop més petita.\nL’escola no ha de promoure l’addicció al mòbil. L’escola ha de ser l’espai on els infants creixin i es desenvolupin adquirint les capacitats i competències que li permetin ser una persona crítica i autònoma. Tenint un infant enganxat 6h a una pantalla resolent propostes educatives difícilment estem treballant en aquest objectiu.\nPensem-hi tots plegats.\nAutor Lluís CanoPublicat el maig 31, 2020 maig 31, 2020 Categories Atenció Diversitat, Currículum, Educació Infantil, Educació Primària, Educació Secundària, Innovació i organitzacióEtiquetes addicció a les pantalles, escola telemàticaDeixa un comentari a Addicció al mòbil i escola telemàtica, un contrasentit.


El CAC podria sancionar El Punt Avui TV per incomplir els deures - Diari de Girona\nEl CAC podria sancionar El Punt Avui TV per incomplir els deures\nL'organisme adverteix a\nla cadena per no emetre les hores de programació de proximitat del contracte\nEl Ple del Consell de l'Audiovisual de Catalunya (CAC), en una sessió mantinguda el 16 de març, va aprovar obrir un període d'informació prèvia al prestador de serveis de comunicació audiovisual Xarxa de Serveis i Comunicacions 2014, SL, que emet sota la marca comercial El Punt Avui TV, per no emetre suficient programació de proximitat. L'acord va ser aprovat per tres vots a favor i tres abstencions. Segons un comunicat de l'organisme públic, l'eventual incompliment de l'obligació d'emetre 60 hores setmanals de programació de proximitat seria constitutiu d'una infracció greu i les sancions que poden oscil·lar entre els 12.000 i els 90.000 euros.\nL'expedient informatiu que ha obert el CAC té com a finalitat donar audiència al prestador de serveis de comunicació per tal que formuli les manifestacions que consideri oportunes i és previ a l'eventual incoació d'un expedient sancionador, en el cas que la citada empresa no pugui demostrar el contrari. El CAC va analitzar una mostra corresponent entre el 21 i el 27 d'abril de l'any passat a la demarcació de Barcelona i va constatar l'emissió de tres programes, incloent-hi les redifusions, que sumaven un total de 4 hores i 13 minuts d'informació de proximitat.\nLa llicència d'El Punt Avui TV va ser adjudicada inicialment, l'any 2006, a la societat Smile Advertising, SL, propietat de l'empresari Nicola Pedrazzoli, actualment imputat en el cas Mercuri, que emetia sota la marca Canal Català. Posteriorment, el 2012, la societat es va fusionar per absorció amb Publicitat i Comunicació del Vallès i el 2014, el Consell va autoritzar l'arrendament del canal a la Xarxa de Serveis i Comunicacions 2014, SL. Com a conseqüència de l'autorització, l'empresa arrendatària assumia els deures i les obligacions que es deriven de les llicències de referència.


Apartment in Primosten II Primosten Croàcia - Ofertes d'hotels amb els MILLORS DESCOMPTES EN LÍNIA\nConvenientment situat a Primosten, Apartment in Primosten II és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Primosten. Les carecterístiques més important de l'hotel inclouen habitació familiar.\nL'ambient de Apartment in Primosten II es reflexa en cada habitació. aire condicionat, balcó/terrassa, aparell de televisió, TV satèl•lit/cable, reproductor de DVD/CD són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Apartment in Primosten II no troba competidors en cap categoria.


Més sancions: fuig de la policia i s'amaga en una teulada, atrapat passejant el gat o anant a Lleida a comprar - El Gerió Digital\nMés sancions: fuig de la policia i s'amaga en una teulada, atrapat passejant el gat o anant a Lleida a comprar\nLes policies locals gironines interposen més de 1.600 denúncies i detenen set persones per saltar-se l'estat d'alarma\nDimecres, 25 de març de 2020 13:15h\nD'ençà que va entrar en vigor l'estat d'alarma, les diferents policies locals gironines han planificat fins a 1.500 serveis per assegurar-se que la ciutadania complia el confinament. La majoria, controls fets a les diferents vies d'entrada i sortida de les poblacions o bé patrullatges preventius a peu.\nI en una setmana i escaig, les policies han arribat a interposar fins a 1.600 denúncies i a fer set detencions per saltar-se l'estat d'alarma per la covid-19. Segons explica l'inspector David Puertas, tant són a conductors que surten sense motiu justificat (fins i tot, amb més d'un ocupant al vehicle) com a vianants que estan farts d'estar-se a casa, fan visites a coneguts o formen grups al carrer.\n"A més, una part dels denunciats ja són reincidents", subratlla David Puertas. I en aquests casos, a més d'aplicar-los la Llei de Seguretat Ciutadana, els policies també els obren diligències per delictes de desobediència.\nEntre les denúncies i detencions per saltar-se el confinament hi ha aquelles que, directament, ja són casos flagrants. El cap de l'associació explica que, per exemple, a Lloret de Mar (Selva) la policia va detenir un home que, quan els agents el van interceptar pel carrer, va fugir i es va arribar a refugiar en una teulada. "Allà va tancar la porta, la va falcar perquè ningú pogués entrar i van haver d'alertar els Bombers per esbotzar la porta", indica Puertas.\nGat amb corretja i viatge a Lleida\nA Lloret mateix, la policia també va denunciar un veí que passejava un gat amb una corretja. "Però mentre l'home anava cap a una banda, l'animal anava cap a l'altra perquè no volia que el menessin", diu David Puertas.\nMés casos. Aquests, a Palafrugell, d'on l'inspector n'és el cap de la Policia Local. Aquí, al nucli de Llofriu, els agents van aturar una parella dins un cotxe, que havien sortit junts a comprar. Primer incompliment. Però per si no n'hi hagués prou, tots dos van explicar als agents que feia quatre dies que havien arribat a la seva segona residència per passar-hi en confinament (és a dir, quan ja estava en vigor l'estat d'alarma).\nA Palafrugell, la policia també va denunciar un veí que havia arribat a conduir fins a Lleida per anar a buscar un teclat que s'havia comprat a través d'Internet. "El vam aturar quan ja tornava a casa; és a dir, que havia arribat a fer fins a 400 quilòmetres", ha subratllat David Puertas.\nL'inspector explica que, a mesura que avancen els dies, la gent també es pren el confinament més a consciència. "A vegades ens trobem amb què quan denunciem algú hi ha gent des dels balcons que ens aplaudeix i li recriminen a l'altre que hagi sortit", diu el cap de l'associació de policies locals gironines.\nAra bé, Puertas també es mostra preocupat perquè, entre els qui incompleixen, hi ha gent que decideix sortir als espais comunitaris dels blocs d'habitatges i estar-se allà (quan en realitat, no es pot fer). A Palafrugell, sense anar més lluny, en els darrers dies s'han interposat quatre denúncies per aquest motiu. "Això preocupa, perquè en aquests blocs també hi viu gent gran que compleixen el confinament i que poden infectar-se", explica l'inspector.\nA més de centrar esforços a fer complir l'estat d'alarma, David Puertas explica que les policies locals gironines també han vist com hi ha un tipus de requeriments que els estan augmentant de manera exponencial. Són tots aquells que es refereixen a violències domèstiques o de gènere i a conflictes veïnals.\n"La gent s'està a casa i això fa que rebis trucades directes o indirectes alertant que se senten crits d'una baralla, que hi ha veïns que molesten o, en el cas de parelles amb fills en custòdia compartida, alertes que un impedeix que l'altre s'endugui els nens quan li toca cuidar-los", exemplifica el cap de l'associació.\nEn paral·lel, les policies locals gironines també intensifiquen les accions de suport als grups de risc, en contacte permanent amb serveis socials. "Grups de risc, gent gran o malalts amb pocs mitjans per poder-se moure, peticions per anar a buscar menjar o medicaments... Tot això també ho canalitzem, perquè aquests col·lectius se sentin més recolzats", concreta l'inspector David Puertas.\nA més, aquests dies, coincidint amb què s'estan ingressant les pensions, els policies i protecció civil estan duent a terme una campanya d'informació a la gent gran. Per una banda, per evitar furts. I per l'altra, per demanar-los que no surtin de casa si no és estrictament necessari i que, si han d'anar a un oficina bancària, adoptin totes les mesures de seguretat davant la covid-19.\n"Que si entren a la sucursal i toquen res es desinfectin, que portin mascareta...", concreta David Puertas. En el cas de Palafrugell, per exemple, la campanya durarà fins divendres.\nI enmig de tot plegat, també hi ha lloc per a la solidaritat. Per ajudar a fer el confinament més suportable, sobretot per als infants, diferents policies locals com Lloret, Tossa, Caldes de Malavella, Platja d'Aro, La Jonquera o Anglès ofereixen fer una sorpresa als nens i nenes que fan anys.\n"Si els pares s'hi posen en contacte, quan poden passen un moment per sota del seu domicili i els fan una felicitació pública, perquè també vegin que és un dia especial", diu l'inspector i cap de l'associació de policies locals. O d'altres cossos, per exemple, també posen música des dels altaveus dels cotxes patrulla.\n"No són grans accions, però sí que amb això posem el nostre gra de sorra per fer que el confinament sigui una mica més portable", diu l'inspector David Puertas. "I també fer veure a la gent que la lluita contra la pandèmia és cosa de tots, i que tots ens acompanyem els uns als altres per sortir-nos-en", conclou el cap de l'associació.


Roger Mas fusiona cançó i cobla al teatre Kursaal de Manresa | Nació Solsona\nRoger Mas fusiona cançó i cobla al teatre Kursaal de Manresa\nEl cantautor solsoní presenta el seu projecte en comú amb la Cobla Sant Jordi\nEstefania Escolà-ACN | Actualitzat el 06/11/2011 a les 19:20h\nArxivat a: Espectacles, manresa, kursaal, teatre, cobla, cançó, fusiona, mas, roger\nRoger Mas, al costat de Xavier Guitó Foto: Estefania Escolà\nManresa (ACN).- La Fira Mediterrània de Manresa ha culminat aquest vespre amb la presentació del darrer treball del cantautor Roger Mas i la Cobla Sant Jordi. Amb un Teatre Kursaal sense cap cadira buida, la veu del cantautor solsoní s'ha fusionat amb la sonoritat dels diferents instruments que formen part de la cobla com ara el flabiol, la tenora, el trombó o el fiscorn. Per fer-ho, Mas ha comptat amb l'ajuda del seu pianista, Xavier Guitó, qui ha fet de pont entre el cantautor i el conjunt instrumental. La intenció és que el resultat d'aquesta fusió pugui quedar plasmada en un disc que, segons va explicar Roger Mas en una entrevista recent a l'ACN, es gravarà en un concert en directe abans del proper mes de març.\nEl concert de Roger Mas i la Cobla Sant Jordi ha estat un dels plats forts de la catorzena Fira Mediterrània de Manresa. De fet, ja feia més de quinze dies que les entrades per aquest concert estaven completament exhaurides. Durant més d'una hora, el públic del Kursaal ha gaudit de la sonoritat que resulta del maridatge entre el cantautor solsoní i el conjunt instrumental.\nLa major part del repertori que s'ha pogut escoltar aquest vespre al teatre Kursaal de Manresa han estat cançons del seu darrer disc, 'A la casa d'enlloc'. De fet, la mateixa Cobla ja col·labora en una cançó d'aquest treball, 'El dolor de la bellesa'. A banda, durant el concert s'han presentat dues peces inèdites: un poema musicat de Maria Mercè Marçal titulat 'Si el mar tingués baranes' i una cançó que el cantautor solsoní ha elaborat per un documental que està fent TV3 sobre els emboscats.\nA més, Roger Mas i la Cobla Sant Jordi han ofert una sardana, un poema dedicat al bar 'La Ginesta de Berga' i han fet una "excursió" per cançons emblemàtiques de la cultura italiana, francesa i basca.\nUn tast a Barcelona\nEl juliol passat ja es va poder veure un tast del resultat del maridatge entre el cantautor solsoní i el conjunt instrumental al Palau de la Música, durant un concert del cicle Bandautors. "Allà se'ns van esvair tots els dubtes que podíem tenir sobre l'espectacle, perquè va ser un concert molt alegre, i això passa poc sovint", assegurava Roger Mas.\nA partir d'aquest concert a Manresa, Mas i la Cobla Sant Jordi preveuen actuar en d'altres escenaris. Segons Mas, la intenció és que en un d'aquests concerts es pugui gravar el disc en directe per tenir-lo enllestit abans de la seva actuació al Palau de la Música, el proper mes de març.\nAmb la Cobla Sant Jordi Foto: Estefania Escolà\nRoger Mas Foto: Estefania Escolà\n11:00NacióSabadellSabadell, vista en 3D\n10:56NacióDigitalEl TSJC envia a judici Oriol Pujol i els altres cinc acusats pel cas de les ITV\n10:54NacióManresaDimecres de silencis i meditació a la Porxada per alliberar tensions polítiques i socials\n10:39NacióLleidaAlerten de la col·locació d'una de les caixes sepulcrals de Sixena al davant d'una màquina de climatització\n10:38Pallars DigitalSoriguera rehabilitarà les antigues escoles de quatre poblacions\n10:32NacióMuntanyaLa Neorural més dura posa a prova els atletes a Santa Maria de Martorelles\n10:32NacióDigitalEuropa dirimeix el futur del kebab per només tres vots\n10:31Osona.comLa residència El Nadal de Vic amplia el nombre de places públiques\n10:28NacióManresaL'empresari Joan Canadell parlarà de l'actualitat política a l'Espai Rubiralta\n10:28NacióReusLa tardor del 2017, una de les més seques a Catalunya en les darreres dècades


El Departament d’Educació informa de l’ampliació de l’oferta d’FP Bàsica a la localitat d’Oliva amb la nova titulació Activitats de Forn i Pastisseria a l’IES Gabriel Ciscar, refrendada tant pel Consell Escolar Municipal com pel Plenari Municipal de l’Ajuntament d’Oliva.\nL’FP Bàsica des que va començar al curs 2014-2015 no ha fet més que augmentar en nombre d’alumnat fins al punt que el curs passat van quedar aspirants en llista d’espera per a totes les titulacions que s’imparteixen als IES de la localitat.\nTot i que ja s’havia estan demanant en els cursos passats l’ampliació de l’oferta d’FP Bàsica a la localitat d’Oliva, aquest any des de l’IES Gabriel Ciscar es va presentar un projecte a Conselleria per tal d’implantar al centre una nova titulació d’aquest nivell educatiu: Activitats de Forn i Pastisseria. Es tracta de formació que lliga amb una important implantació a la nostra comarca d’empreses relacionades a la indústria agroalimentària així com d’altres més artesanals de forn i pastisseria sense oblidar el gran nombre de restaurants que disposen d’una potent carta de postres i pans.\nA través de tot aquest teixit empresarial l’alumnat podrà desenvolupar la seua formació pràctica i d’iniciació professional. És una magnífica oportunitat perquè joves de la localitat d’Oliva i poblacions del voltant puguen desenvolupar uns estudis professionals amb reconeixement de titulació que fins ara no hi havien a la nostra comarca.\nCal dir que a tota la Comunitat Valenciana solament hi ha un altre centre que impartix aquesta titulació i que està situat a Alacant.


Relat "A vegades cal ser constant"\nInici > detall del relat: A vegades cal ser constant\nA vegades ho intentem tot i més per aconseguir un objectiu,\na vegades volem allò que, potser, és inaccessible,\na vegades necessitem quelcom que en aquell moment no pot ser,\no a vegades ens il·lusiona la més petita i insignificant tonteria.\nSi parlem d'objectes materials el fet de ser constant pot ser, fins i tot, senzill.\nQuan es tracta de l'amor i del fet d'estimar, però, la cosa canvia.\nAquests sentiments tenen un poder tant immens que qualsevol esforç pot ser fet en và. I és que, quan l'amor se'ns posa de cara o, bé, se'ns gira d'esquena (sobretot parlo de quan se'ns gira d'esquena) ja podem intentar, ja podem voler, que si el cor sent una cosa la raó ja fa estona que ha begut oli.\nUn dia et lleves i decideixes reflexionar. Curiosament, arribaràs a la mateixa conclusió que els teus amics han arribat i que resulta ser allò que fa segles que intenten fer-te entendre:\n- "Realment val la pena seguir així?"\n- "És bo deixar-se endur pel corrent de la vida sense importar on et pugui portar?"\n- "No seria millor començar a donar-se noves oportunitats?"\n- "Perquè deixem de gaudir de tantes coses que valen la pena al nostre voltant per una de sola que, ella mateixa, va decidir sortir de la nostra vida?"\nI a partir de llavors, és quan decideixes ser constant en les teves accions d'acord amb les respostes a les anteriors preguntes. Et sents fort, valent, diferent i, fins i tot, un xic més optimista que el dia anterior. Potser veus més aprop el final del túnel, t'animes i decideixes a partir d'aquell moment clavar un cop de puny sobre la taula i començar a mirar endavant.\nPerò aquell cicle optimista, dura poc. A vegades durarà un dia, a vegades en durarà dos o potser tindrem sort i en durarà uns quants més. A vegades no en tindrem ni per unes hores que qualsevol cosa, per insignificant que sigui, pot fer-nos tornar al punt de sortida. Aquesta, ens tornarà a recordar totes aquelles coses que érem abans del dia D i, al mateix temps, totes les que ja no som després del dia D. Al mateix pack, t'hi trobaràs tornar a passar dies (sempre ambientats amb cançons tristes) en que el desànim t'obligarà a acompanyar-lo i, en els quals per sortir al carrer, et posaràs la disfressa més alegra que tinguis (o puguis) per intentar que la gent no se n'adoni que encara portes aquell sentiment tant tendre a dins.\nI seguiràs. I aniràs fent les activitats quotidianes per anar passant el temps d'una manera més o menys distreta. Arribarà el dia que et llevaràs i, gairebé per art de màgia, decidiràs tornar a reflexionar per intentar arreglar els teus neguits més interns.\nI, aquesta vegada? Aconseguirem ser constants?\nAconseguirem decidir, d'una vegada per totes, mirar endavant?\nQui sap. Tot i així, la sol·lució és dins nostre i la trobarem quan decidim voler, encara que, nosaltres ens pensem que serà quan podrem. (Contradictori i complicat alhora, no? Doncs és així de senzill)\nun escrit realment impressionant!\nm'agrda com escrius cada paraula juntament amb la seguent i li doncs aquest toc de màgia que fa que soni profund i que m'hagi tocat per dins.\nenorabona ! ;)\nBenvingut/da a RC...i sí cal[Ofensiu]\nRomy Ros | 16-11-2009 | Valoració: 10\nser constant i no defallir mai, encara que sovint les forces flaquegin, que la melangia se'ns mengi i ens destrossi el cor. No ens deixarem desanimar per les febleses ni les músiques que, tot i buscar-les, ens portin records agres i subtils mostres de tristors. No nosaltres serem ferms en el nostre objectiu de seguir endavant i seguir tirant. I si caiem, ens aixecarem! Enhorabona per les teves reflexions.


Ple municipal – Pàgina 20 – Ajuntament d'Inca\nDESCRIPCIÓ I CALENDARI GENERAL\nPrevisió de reunions:\nTots els dimecres a les 9:30h - Junta de Govern.\nDarrer dijous de cada mes a les 19:30h - Ple municipal.\nEl Ple, integrat pels regidors electes i presidit pel batle, és l’òrgan de màxima representació política dels ciutadans en el govern municipal. Entre les seves funcions es troba:\ncontrol i fiscalització dels òrgans de govern;\naprovació i modificació d’ordenances i reglaments municipals;\nacords sobre l’alteració del terme municipal i símbols identitaris;\naprovació dels pressupostos i la delimitació de recursos propis de caràcter tributari;\nregulació dels òrgans representatius i participatius;\naprovació de la plantilla de personal i relació de llocs de treball;\naprovació de canvis de la qualificació jurídica dels béns de domini públic;\naprovació de projectes d’obres i serveis de què siga competent, i\nvotació de la moció de censura al batle i la qüestió de confiança, segons la legislación electoral.\nÉs la màxima autoritat municipal. Presideix els Plens i assumeix la direcció de l'equip de govern.\nLa Junta de Govern és un òrgan col·legiat d’administració i decisió de l’Ajuntament sota la presidència del batle, i integrada pels regidors designats per ell. La seva funció és donar suport al batle i exercir les competències delegades per aquest.\nEL PLE MUNICIPAL. CONVOCATÒRIES\nConvocatòria de Ple de 23 d’octubre de 2014\nPle en sessió extraordinària que tendrà lloc a la sala de sessions, a les 11.30 hores del dijous, dia 23 d’octubre, amb el següent ORDRE DEL DIA 1. Aprovació de l’Acta de la sessió anterior de dia 26 de setembre de 2014. 2.Dictamen de la Comissió Informativa d’Urbanisme per resoldre els recursos de reposició interposats […]


Marc Calpurni Bíbul - Viquipèdia, l'enciclopèdia lliure\nMarc Calpurni Bíbul\nMarc Calpurni Bíbul (en llatí Marcus Calpurnius Bibulus) va ser un magistrat romà, polític i militar durant el final de la República Romana. Era un important membre de l'aristocràcia romana conservadora, malgrat el seu origen plebeu. Bíbul va ser amic íntim i gendre de l'important polític romà Cató el Jove, casant-se amb la filla d'aquest, Pòrcia Cató. L'any 59 aC va ser escollit cònsol gràcies al suport de l'Optimat, el partit conservador del Senat romà, compartint el consolat amb el mateix Juli Cèsar.\n(la) M. Calpurnius C.f. Bibulus\n48 aC (53/54 anys)\nCalpurnii Bibuli (en)\nPòrcia Cató (dècada del 60 aC–48 aC)\nMarcus Calpurnius Bibulus (en) , Luci Calpurni Bíbul, Calpurnia (en) , Gaius Calpurnius Bibulus (en) , Calpurnius Bibulus\nQuan era molt jove, va ser tribú militar i destinat a la ciutat de Mitilene, que s'havia revoltat contra els romans. Allí va coincidir amb Aule Gabini, Juli Cèsar i Marc Valeri Messal·la, qui més tard es convertirien en els seus enemics polítics.\nDurant l'assalt a la ciutat, Cèsar es va distingir per la seva habilitat dirigint les seves tropes, guanyant-se la Corona cívica i l'entrada automàtica al Senat. Això li va guanyar l'enveja de Bíbul, qui no havia realitzat cap acció digna de ser mencionada durant la batalla.\nDesprés d'això, Bíbul va entrar a formar part de l'Optimat, facció conservadora del Senat liderada en aquella època per Quint Lutaci Catul i que comptava entre els seus membres amb Cató, Luci Domici Aenobarb i Quint Cecili Metel Pius Escipió.\nBíbul i Cèsar tenien aproximadament la mateixa edat i van coincidir alhora en alguns càrrecs polítics. Tots dos van ser escollits edil curul l'any 65 aC, mostrant molt poca cooperació degut a la seva gran enemistat. De nou, durant uns jocs que van organitzar mentre exercien el càrrec, la popularitat de Cèsar va quedar molt per damunt de Bíbul a causa del contrast entre l'espectacularitat dels jocs de Cèsar i la modesta aportació de Bíbul.\nTots dos joves van ser pretors el 62 aC i cònsols el 59 aC. Cèsar volia com a col·lega al consolat a Luci Lucei, però com que aquest era partidari de Cèsar i Bíbul era oposat, l'aristocràcia el triava cada vegada com a contrapès, i es gastava molts diners en assegurar la seva elecció. Tot i així durant el seu consolat no va poder fer gaire pel seu partit, i després d'un intent d'oposar-se a la llei Julia agraria de Cèsar, intent frustrat, els aristòcrates es van retirar de l'assemblea, i Bíbul es va retirar a casa seva (va circular la broma de què aquell havia estat només el consolat de Juli i de Cèsar). Va dictar diversos edictes contra Cèsar que només van tenir ressò en el seu partit.\nAl final del consolat no li va serassignat cap província i es va estar a Roma. Després, es va oposar a Cèsar i a Pompeu a qui va aconsellar (56 aC) no restablir a Ptolemeu XII Auletes Neo-Dionisi (80-58 aC i 55-51 aC) com a rei d'Egipte.\nEn l'enfrontament entre Cèsar i Pompeu, Bíbul va donar suport a Pompeu i va proposar que fos elegit cònsol únic el 52 aC, per superar l'anarquia que havia provocat la mort de Publi Clodi Pulcre.\nGuerra contra CèsarModifica\nAl 51 aC, d'acord amb la nova llei de Pompeu que establia que els futurs cònsols i pretors no tindrien una província assignada fins passats cinc anys del final de la seva magistratura i que els magistrats de rang consolar o pretorià que no havien tingut província en podrien demanar una, Bíbul va rebre la província de Síria com a procònsol, al mateix temps que Ciceró rebia Cilícia. Poc abans d'arribar a Síria, els parts van creuar l'Eufrates, però van ser expulsats per Gai Cassi, el proqüestor i Bíbul ja es va trobar el seu govern segur quan va arribar, però tot i així li va ser concedit pel senat un agraïment de 20 dies. Ciceró no va parar de dir als seus amics i de pregonar arreu que Bíbul no havia tingut part en la victòria. Encara que es va rumorejar que els parts tornarien, van estar anys sense acostar-se.\nBíbul va deixar la província amb la fama d'haver-la administrat amb integritat i zel, però es va guanyar l'enemistat dels soldats quan va atribuir-se victòries en les que no havia participat. Els legionaris fins i tot van arribar a assassinar els fills de Bíbul quan aquests intentaven tornar a reclutar als soldats veterans establerts a Egipte.\nDesprés d'aquest fet, Bíbul va tornar a Grècia, des d'on va rebre a la resta de membres de l'Optimat quan aquests van fugir d'Itàlia un cop esclatada la Segona guerra civil. Gneu Pompeu Magne, líder del seu partit, el va fer comandant de la seva flota a la mar Jònica, per vigilar el mar Adriàtic i impedir el pas de Cèsar a Grècia. Malgrat la seva inexperiència militar, Bíbul va resultar ser un bon almirall i va bloquejar a Cèsar, a qui li va costar molts esforços poder eludir la seva vigilància. Bíbul amb uns 30 vaixells va tornar a Itàlia. Va poder desembarcar algunes tropes però no gaires, i els tripulants van patir fred i manca de menjar i agua perquè Cèsar els impedia desembarcar. Bíbul va arribar a cremar tres dels vaixells.\nBíbul va caure malalt i va morir al començament de l'any 48 aC prop de Còrcira.\nDels seus fills amb Pòrcia (que després va ser la dona de Marc Juni Brut), dos van morir a Egipte el 50 aC a mans dels soldats de Gabini, i quan Cleòpatra va enviar més tard al pare els assassins dels seus fills, els va deixar anar dient que el càstig corresponia al senat i no a ell.\n↑ 1,0 1,1 Smith al "Dictionary of Greek and Roman Biography and Mythology", volum 1, pàgina 487, l'anomena Luci, però això és degut a un error que en certa manera es comprova, ja que Luci Calpurni Bíbul era el nom del seu fill petit i segons la tradició, el fill gran era el que portava el nom del pare\n↑ Plutarc: Vida de Brutus, 13\nObtingut de «https://ca.wikipedia.org/w/index.php?title=Marc_Calpurni_Bíbul&oldid=30025277»\nDarrera modificació: 16 abr 2022 a les 22:37


Tito Vilanova: “Una vegada més s’ha demostrat que Messi marca la diferència” - FC Barcelona\nHomeFutbolPrimer EquipNotíciesTito Vilanova: “Una vegada més s’ha demostrat que Messi marca la diferència”\nTito Vilanova: “Una vegada més s’ha demostrat que Messi marca la diferència”\nVANESSA FORNS - 29/07/2012 | 00:00\nTito Vilanova es mostra molt satisfet amb el rendiment dels seus jugadors davant el Raja Club Athletic i ressalta la importància de poder comptar amb el ‘10’ blaugrana Vilanova explica els motius pels quals el Club va voler jugar la Supercopa de Catalunya amb el Barça B\nTito Vilanova, durant el partit contra el Raja Club Athletic / FOTO: MIGUEL RUIZ - FCB\nEl Barça ha superat amb claredat el Raja Club Athletic en el que ha estat el segon partit de la pretemporada. Sens dubte, un dels grans protagonistes de la golejada per 0-8 ha estat Messi, que, després de ser baixa d’última hora en el partit contra l’Hamburg, s’ha estrenat a Tànger amb un ‘hat-trick”. En aquest sentit, Tito Vilanova ha apuntat a la importància de poder comptar amb l’argentí, del qual ha destacat com s’ha exercitat en els últims dies: “Quan tens el millor jugador del món, amb aquesta capacitat golejadora, sol marcar la diferència, i una vegada més s’ha demostrat.”\nPer a l’entrenador blaugrana, el partit contra el Raja Club Athletic ha anat molt bé a la plantilla per “anar agafant minuts” contra un equip que, segons ha explicat, “t’obliga a córrer”. I ha afegit: “Estàvem avisats després de veure el vídeo del partit que va jugar contra l’Athletic de Bilbao, i hem entrat al terreny de joc en un bon to.” Un cop més, Tito Vilanova s’ha mostrat molt satisfet del nivell demostrat pels joves del filial: “Sempre compleixen bé. Han jugat tots a un nivell altíssim”.\nSobre la decisió de la Federació Catalana de Futbol de suspendre la Supercopa de Catalunya després de conèixer que el FC Barcelona disputaria el partit amb l’equip del Barça B, el tècnic barcelonista n’ha exposat els motius: “Entenc que no tothom pugui estar content. M’agradaria que ens entenguessin a nosaltres, perquè aquella és l’única setmana que podem entrenar tots junts. Després ja venien dos partits la setmana següent i els internacionals tornen a marxar amb la selecció. Vaig transmetre al Club la meva preocupació en aquest sentit i el Club va decidir que hi jugués Barça B. Crec que la data era la pitjor que hi havia.”\n“Villa ha fet un pas molt gran en l’últim mes”\nTito Vilanova ha reconegut que el retorn de David Villa als entrenaments “va ser una sorpresa”. “Estem parlant d’una lesió greu i llarga. Quan es trobi bé estarem encantats que torni. En l’últim mes el pas que ha fet és molt gran”, ha apuntat.


Sense Padró no hi ha vacuna - Solidàries\nPER KARIM SABNI. Què passa quan alguns ajuntaments neguen l'empadronament a alguns dels seus ciutadans/es? Sense empadronament s'exposa a tot un col·lectiu, veïns i veïnes nostres, al virus de la injustícia social.\nImaginem per un moment que el títol d’aquest article sigui un anunci a les notícies i que per poder accedir a les vacunes haguem de tenir el padró al dia. Tots i totes començaríem a córrer per esbrinar i recordar on estem empadronats, col·lapsaríem els telèfons dels nostres ajuntaments per saber què volen dir amb tenir el padró al dia. Durant uns dies faríem gestions que ni sabem que existeixen perquè per nosaltres no existeixen.\nActualment per a molts veïns i veïnes nostres, aquestes gestions formen part del seu dia a dia. La gent es troba amb moltes dificultats per empadronar-se, molts obstacles administratius que els deixen sense padró i, quan tenen sort i acaben essent empadronats, han de mantenir el padró i han d’estar pendents cada 2 anys a renovar-lo. No vull entrar en detalls legals de perquè molts ajuntaments de Catalunya es neguen a empadronar i aplicar la llei del padró que els obliga a empadronar tots els ciutadans que viuen als seus municipis. Normalment, és una negació intencionada que deixa a la persona en un estat d’indefensió. Aquestes males pràctiques , la de negació de drets, és un clar exemple de racisme institucional.\nPer entendre millor el padró, hem de saber què implica estar empadronat o no. Per poder accedir a drets bàsics com l’accés a l’educació, a la sanitat o a serveis socials necessitem estar empadronats. Sense padró, la persona no existeix per a l’administració i, en situacions de crisi sanitària com l’actual, si no constes al registre del padró, ets invisible i per tant, no tindràs accés a les mesures que s’hagin d’adoptar, com toca ara amb la vacunació.\nPer poder tenir un targeta sanitària, ens cal tenir un document d’empadronament. A dia d’avui hi ha moltes persones que no tindran accés a les vacunes simplement perquè alguns ajuntament els han denegat l’empadronament. Estic segur que, d’aquí uns mesos, el debat serà que les vacunes han d’arribar als països pobres però com sempre, ens oblidarem dels invisibles: les persones migrades que viuen als nostres barri. Molts em titllaran de pessimista i, fins i tot, d’exagerat però la realitat és encara més dura del que pugui explicar en aquesta breu opinió.\nFa un any, quan va començar la pandèmia, vam veure com els invisibles es van quedar sense feina, sense llum, sense aigua, sense menjar... i sense poder accedir als recursos que es van facilitar a tota la ciutadania. Només, com a conseqüència de la pressió política que es va exercir des de les entitats, se’ls va atendre puntualment. Aquesta atenció va estar enfocada des d’una perspectiva de donar almoina i no com una acció social que parteix d’una garantia de drets que hauria de pretendre transformar les situacions de les persones.\nPer poder lluitar pels drets bàsics necessitem poder accedir al padró en igualtat de condicions. Cal eradicar les pràctiques de racisme institucional que exerceixen molts municipis.\nAixí doncs, tota persona que viu en un municipi (amb independència de la seva situació administrativa) té l’obligació, i el dret, d’empadronar-se i per tant, l’administració local té l’obligació d’empadronar quan es demostra que la persona viu al municipi.\nKarim Sabni és membre de Girona Acull i de Social Project 4.0


A partir d’aquest mes, ASEPRI (l’Associació Espanyola de Productes per a la Infància) i tots els seus associats gaudeixen de tarifes i condicions especials en els serveis que contracten a Cotranslating gràcies a un acord signat amb l’associació.\nASEPRI, un referent nacional en l’àmbit de l’associacionisme, impulsa iniciatives promocionals com aquesta per donar suport a les empreses associades en la fase d’internacionalització i promoure els serveis i productes que ofereixen.\nDes de Contranslating esperem que la signatura d’aquest acord ajude a establir relacions professionals amb les empreses del sector de productes infantils (moda infantil i puericultura), que compta amb una gran experiència en els processos d’internacionalització.\nEn l’actualitat, les relacions en l’àmbit comercial internacional requereixen una bona comunicació. Per això, Cotranslating proporciona serveis de redacció de contin\nguts, traducció, correcció de textos, assessorament lingüístic, interpretació i classes d’idiomes distància a preus competitius amb la màxima qualitat i professionalitat.\nMés informació a la notícia d’ASEPRI.\nAmb Cotranslating fer el salt a l’exterior és senzill.


Notícies - Espectacles amb titelles per a tota la família aquest febrer a Sant Cugat\nEspectacles amb titelles per a tota la família aquest febrer a Sant Cugat\nHistòries tradicionals però amb un aire renovat i innovador són les propostes que ofereix Can Ninot\nUn espectacle de titelles / Foto: Cedida\nel 8/feb/21 Mireia Capdevila Societat PDF\nEl públic familiar té noves propostes per gaudir d'espectacles de titelles aquest mes de febrer. Els propers caps de setmana, Can Ninot ofereix a la Casa de Cultura quatre obres diferents: 'El llop cantaire, la Caputxeta i els 3 porquets', 'El patufet', 'L'aneguet lleig' i 'Circ Llull'. Propostes culturals destinades als més menuts, però per gaudir en família.\nEls encarregats de representar els espectacles seran les companyies Tian Cusidó, Pengim-Penjam i Microtroupe, que donaran un aire innovador a les històries tradicionals. "Intentem aportar altres finals i sorpreses a les històries de tota la vida, perquè si no sempre és el mateix", explica Cristina Cabasés de l'àrea de comunicació de Can Ninot. Per aquesta raó, els titelles inclouen, entre d'altres, personatges amb cadira de rodes per oferir una perspectiva inclusiva, així com aspectes innovadors i enfocaments diversos. "La història de 'El llop cantaire' està explicada amb titelles fetes a partir de fruites i verdures, que fa que sigui innovador, si més no", comenta Cabasés.\n'El llop cantaire' està explicada amb titelles fetes a partir de fruites i verdures / Foto: Cedida\nDes de Can Ninot recomanen aquesta sèrie d'esdeveniments culturals, "perquè aporten alegria i fan xarxa i, a més, és una manera de tornar a la cultura el que ens ha donat durant el confinament", afegeix Cristina Cabasés.\nUn espectacle de titelles de la Cia Tian Cusidó / Foto: Cedida\nEls espectacles es duran a terme respectant les mesures de seguretat anticovid, per aquesta raó s'ha de fer una reserva prèvia a través de la pàgina web de Can Ninot. La recollida d'entrades serà una hora abans de la funció, a la Casa de la Cultura.


La temporada d’Scotty Jordan torna a perillar - El Periòdic d'Andorra\nLa temporada d’Scotty Jordan torna a perillar\nUna lesió al genoll posa en dubte la campanya, però fins demà no sabrà l’abast d’aquesta\nPublicat el Dimecres, 2 de desembre de 2015 | 01:30 h\nScotty Jordan, abans de la temporada 2014-2015, a Escaldes-Engordany. | TONY LARA\nLa mateixa setmana de l’inici de la temporada de competició 2015-2016 en Copa d’Europa, Scotty Jordan va tornar a patir problemes. Unes molèsties al genoll dret, el qual ja es va operar l’any 2012 en el menisc extern, són les culpables aquesta vegada. L’esquiador de la FAE encara no sap quant temps haurà d’estar parat. Ho sabrà demà, una vegada hagi passat les proves definitives que dictaran si s’haurà de realitzar una artroscòpia o no.\nEn cas que sigui necessària fer aquesta intervenció per recuperar el genoll, Jordan estarà com a mínim dos mesos sense poder-se calçar els esquís, mentre que si les molèsties no resulten ser tan greus, el rider podrà retornar a l’acció cap a mitjans o finals de gener. «Potser no és tan greu i en un mes i mig o dos ja puc tornar aquesta mateixa temporada. Esperaré a veure què em diu el metge», comenta l’esquiador del Principat.\nFins ara, Jordan ha visitat el metge de la FAE, Bernat Escoda, i ha rebut més opinions de diversos professionals de Toulouse i Barcelona, les quals algunes indiquen que es tracta d’una lesió més greu i altres apunten a una recuperació més ràpida. Això vol dir que la temporada de Jordan és ara mateix una incògnita, i ho serà almenys fins demà. «Estic amb ganes de tornar a agafar els esquís el més aviat possible i poder entrenar», explica l’andorrà, que no està desanimat davant la incògnita de la nova possible lesió de llarga durada.\nAguareles, sol en estil lliure\nAmb les molèsties de Jordan, Carlitos Aguareles és ara mateix l’únic representant en la secció de freestyle de la FAE, a falta de saber quin és l’abast de la lesió del seu company. El jove rider de 17 anys havia d’estrenar-se en Copa d’Europa aquest cap de setmana a Kaunertal (Àustria) però va ser anul·lada. «Ell està bé, en forma i millor del que esperàvem, pel que hem vist als entrenaments», exposa el director técnic de la FAE, Carles Visa, que afegeix: «Guanyem temps dia a dia». Aguareles torna d’una temporada en blanc per una lesió al genoll, per aquest motiu no es posa objectius en forma de resultats i combinarà proves FIS amb Copes d’Europa. «Anem amb molta cura, no volem pressionar, però està a punt per córrer», afirma Visa del jove corredor, que ara es troba a Àustria fent entrenaments mentre espera a disputar la propera prova.\nVerdú i Oliveras, a Nakiska\nPer la seva part, els corredors d’alpí, Joan Verdú i Marc Oliveras, disputaran avui a Nakiska (Canadà) la primera prova FIS de la temporada. Ahir van disputar els entrenaments i van ser segon i setè, respectivament, entre els més de 60 corredors presents.


L’exposició actual a la Fundació Suñol pren com a títol la paraula Retrat perquè es tracta d’un homenatge i una representació fidel de la figura de Fernando Vijande, galerista dels anys 70 i 80 a Madrid conegut per ser pioner en el suport a l’art contemporani. Però a l’hora, l’exposició conté molts retrats, tant del propi galerista com obres d’artistes que treballaven al voltant d’aquest tema. Aquesta varietat d’exemples ens permeten analitzar com un retrat pot fer-se des de la tècnica, però també des de la idea o el concepte que l’artista va voler plasmar a l’obra.\nA partir d’aquesta premissa, la Fundació Suñol planteja un taller de Nadal adreçat a famílies amb nens entre 6 i 12 anys, on repensar l’ús del retrat en l’art contemporani. Per aconseguir-ho, partirem de les polaroids que l’artista Andy Warhol, present a la mostra, va realitzar al llarg de la seva trajectòria. Aquest exercici quotidià i de registre del seu entorn realitzat per Warhol podríem entendre’l com un Instagram de l’època, degut a la immediatesa del medi utilitzat (fotografia instantània), però també amb l’objectiu de mostrar a les persones que el rodejaven. El mateix que fem ara amb els nostres telèfons!\nTambé analitzarem obres d’altres artistes com Claudio Bravo, Karl Horst Hödicke, Robert Mapplethorpe o Alberto García-Alix, en un recorregut per les sales de l’exposició. I després passarem a l’acció, per tal de crear un retrat mitjançant tècniques tant fotogràfiques com de dibuix, per aprofundir sobre la capacitat de l’artista per captar els sentiments i les sensacions d’un mateix i dels altres. Però alhora parlarem de com en ocasions representem un paper davant de la càmera o de l’artista, com si fóssim actors i actrius! Crearem un personatge a partir d’expressions facials i corporals, així com d’elements i atributs que completin la nostra disfressa. Aconseguirem que els nostres companys reconeguin el personatge?\nData i hora: dimecres 3 de gener de 2018, de 17h a 18h30\nEspai: Fundació Suñol (Passeig de Gràcia 98)\nInscripció: per correu (info@fundaciosunol.org) o telèfon (934 961 032)


L’homenet de paper de diari. Dia de la No violència |\nL’homenet de paper de diari. Dia de la No violència\nJordi Musons ♦ febrer 4, 2014 ♦ Deixa un comentari\nQuan els altres ens miren veuen l’homenet que tots portem dins nostre. Alguns portem homenets negres, altres riallers, altres, …\nAquest dilluns hem commemorat el Dia de la No Violència. Amb la col.laboració d’unes alumnes del 2n curs de l’ESO hem representat un conte que posa de manifest com les persones amb el nostre fer diari interactuem amb els que ens envolten.\n.. L’homenet de paper\nUn matí de primavera una nena jugava a la seva habitació.Va jugar amb un peluix, amb una pilota i amb un trencaclosques. Però ben aviat es va començar a avorrir. Tot seguit es va fer amb un diari i va començar a jugar amb ell. Primer va fer un barret de paper i se’l va col·locar al cap. Després va fer un vaixell i el va col·locar a la peixera. La nena també es va cansar de jugar amb el barret i amb el vaixell. Aleshores va fer un homenet de paper de diari. S’hi va passar tot el matí jugant amb ell. A la tarda la nena va anar al parc per jugar amb els seus amics. Va pendre amb ella l’homenet de paper. A l’homenet de paper li van agradar molt els amics de la nena. Es van estar molt contents per tenir un amic tan estrany com aquest. Quan els nens va quedar esgotats de tan jugar, van seure a descansar. Aleshores l’homenet de paper de diari els va començar a explicar les històries que ell en sabia. Però totes eren històries de guerres, de catàstrofes i misèries. Els nens van quedar ben tristos en sentir aquestes històries que no podien parar de plorar.\nL’homenet de paper va pensar que el que ell els explicava no devia ser bo, perquè feia plorar. Va marxar tot sol, pels carrers, trist, perquè no sabia fer riure els nens. De sopte va veure una bugaderia. Sense pensar-s’ho dos cops, hi va entrar de cap. Si passava per la rentadora, li esborraria tot el que portava de negatiu a dins seu. Quan va sortir de la bugaderia, ho va fer blanc com la neu. De fet ningú no el podia reconèixer. Contentíssim va caminar fins al parc. Però quan va voler jugar amb els nens, no va sortir cap paraula de la seva boca. Estava tan buit que no tenia ni parau les.\nVa caminar per tots els carrers de la ciutat fins que va arribar al camp. I llavors de sobte es sentia més feliç. El seu cor feia bots en el seu pit. I l’homenet Somreia, pensant que tenia un pardal a la seva butxaca. I va començar a amerar-se de tots els colors que veia del camp. Del roig del sol, del groc de moltes flors, del verd del ‘herba dels prats, del blau de l’aigua, lel cel il ‘aire. Poc a poc s’anava omplint de colors i paraules noves i belles. I quan va estar ple de colors i paraules noves i belles va tornar cap al parc.\nS’hi acostà i els va parlar de les coses bones que passaven al seu voltant, de les persones que els estimaven, de la llibertat, de la vida, de l’amor. Ui l’amor…\nI sobre els parc i els infants no paraven de caure paraules fresques com la pluja. Els rostres dels nens i nenes i de l’homenet de paper de diari es vam omplir de somriures i no van parar de jugar i ballar i somriure.\nA partir d’aquell dia, l’homenet de paper de diari feia ploure sobre la ciutat tot un món de color i alegria.\nI el homenet de paper com és?\nI conte comptat espero que aquest conte us hagi agradat!\n← Si la societat ha canviat, no ha de canviar l’escola?\nReflexions d’en Carles Capdevila →


El TSJC obliga a pagar 728.000 euros a l'Ajuntament de Tortosa per la taxació dels sòls del complex esportiu de Jesús\nACN Tortosa.-L'Ajuntament de Tortosa ha de pagar 728.000 euros pels terrenys del complex esportiu de l'EMD de Jesús. Així ho resol la sentència del Tribunal Superior de Justícia de Catalunya (TSJC) sobre el preu just de taxació dels sòls que va expropiar el consistori per fer els actuals equipaments públics esportius. Els terrenys van costar uns 130.000 euros però la resolució judicial basa la taxació en l'aprofitament urbanístic dels terrenys que preveia l'anterior POUM, qualificació que van perdre en la planificació urbanística posterior. L'Ajuntament de Tortosa farà una nova operació de crèdit per finançar el pagament que es portarà a votació en el ple ordinari del proper dilluns. En aquesta sessió també es preveu aprovar una modificació pressupostària per executar diferents inversions en els propers mesos. Es tracta, en altres, de la renovació de la gespa artificial del camp de futbol, l'adequació del Balneari del Porcar o la creació d'un carril bici per connectar el passeig de Ribera amb el camí del Mig i el Grup El Temple.\nL'Ajuntament de Tortosa portarà a votació en el ple ordinari del mes de juny l'aprovació de l'expedient de contractació d'una operació d'endeutament a llarg termini per finançar el pagament d'una sentència del TSJC, que obliga a pagar 728.000 euros pels sòls destinats a equipaments públics esportius a l'EMD de Jesús. Com ha explicat l'alcalde Ferran Bel, els terrenys, uns 10.000 metres quadrats, es van expropiar per cedir-los a l'EMD i construir-hi les actuals instal·lacions esportives i es van taxar tenint en compte que el POUM havia canviat la qualificació i no els considerava sòls d'aprofitament urbanístic, un criteri que sí els atorgava l'anterior plantejament general. Bel ha apuntat que els 728.000 euros es podrien pagar amb el romanent disponible, "perquè la situació de l'Ajuntament ho permet", però s'optarà per contractar un nou préstec del mateix valor amb un tipus d'interès més baix que les operacions financeres actuals del consistori i ampliar l'amortització anticipada per aplicació de romanent, que es preveia d'1,08 milions d'euros i serà incloent el pagament d'1,80 milions d'euros. "Compliren la sentència, reduirem més del previst l'endeutament i el tindrem més barat, tot i que m'hauria agradat no pagar", ha apuntat l'alcalde de Tortosa. Bel ha lamentat que més enllà del cost, la resolució judicial perjudica les intencions d'adquirir la resta de terrenys de la zona del complex esportiu de Jesús. Es preveia comprar 30.000 metres quadrats més per complementar les 10.000 metres quadrats actuals però amb els preus estipulats per la sentència no és factible. L'alcalde ha apuntat que caldrà arribar a acords amb els propietaris o modificar l'actual POUM perquè eviti una situació similar si calgués expropiar. Modificació pressupostària per fer noves inversions En el ple del proper dilluns també es proposa una modificació pressupostària per incloure noves inversions en les quals es destinarà, amb més seguretat, més de 900.000 euros que s'havien previst, , inicialment, com a despesa del projecte de les noves piscines municipals. Preveient que el cost de l'exercici actual d'aquesta obra serà menys perquè s'iniciarà amb retard, el consistori inclourà nous projectes per poder "saltar-se" la norma de la despesa i evitar limitar la capacitat d'inversió en els exercicis següents. Entre les actuacions previstes hi ha la renovació de la gespa artificial del camp de futbol de l'Estadi Municipal Josep Otero, l'adequació del balneari del Porcar per acollir el centre d'interpretació de les Tres Cultures, la creació d'un carril bici per connectar el passeig de Ribera i l'espai d'autocaravanes amb el camí del Mig i el Grup El Temple, o un nou paquet de millores en la via pública. També s'inclou la reforma integral de l'antiga pista de pràctiques de conducció, que es farà conjuntament amb l'associació d'autoescoles, diferents millores en l'enllumenat públic, la finalització de la renovació de vestidors a l'Estadi, i totes les inversions previstes en els pressupostos participatius. Millora de l'atur a la ciutatL'alcalde de Tortosa, Ferran Bel, ha destacat, "des de la prudència i sense triomfalismes", la reducció de les xifres d'atur a la ciutat. El passat mes de maig va tancar amb 2.139 persones aturades, un 18,58% inferior al mateix mes de l'any passat i un 37,29% menys que al maig de 2013. Juntament amb l'augment de la recaptació del sector de la construcció (que ha superat en el primer quadrimestre de l'any les previsions que s'havien fet per a tot el 2017), Bel considera que es confirma la línia de recuperació econòmica. A finals d'any, segons ha pronosticat l'alcalde, les xifres d'atur a Tortosa podrien situar-se en nivells anteriors a la crisi econòmica.


Curs de Conductor de carretons elevadors (10h) - Ceina - Formació\nXarxa de centres CEINA\nFormació ocupacionalFormació contínuaFormació bonificadaFormació a empresesOrientació laboralAgència de col·locacióCertificats oficials\nNotíciesOpinióADN empresarialCeina a la premsaArxius fotogràfics Subscripció butlletí\nL'empresaProjectesExperiènciaPremi d'art digital Jaume GraellsManel López i SeubaEl nostre equipExperiències de clientsXarxa de centres CEINAPolítica de qualitat\nCurs de Conductor de carretons elevadors (10h)\nCentres Ceina / Semipresencial\nDades professionals Assiteixo com a particular\nEntitat / Empresa / Autònom*\nRepetir el correu-e*\nDades assistent 1 Assiteixo com a entitat / empresaEliminar assistent\nProfessió / estudis\nPreinscriure una altra persona\nAntispam - resultat de: 6 + 2 = *\nFinalitat Gestionar l'enviament d'informació relacionada amb les activitats de Ceina. +info\nDestinataris Esquemes Informàtics, SL (Ceina)\nEls conductors de carretons elevadors han de rebre una formació específica per a poder usar aquests equips de treball. La seva habilitació professional es certifica a través d'aquesta formació, oferta pels serveis de prevenció o bé per tècnics qualificats que la certifiquen.\nCeina ofereix un curs condensat i dinàmic, semi-presencial, que permet que tots els estudiants, que superin les proves de capacitació previstes al final, rebin un certificat que els acredita com a conductors de carretons elevadors i transpalets, obligatori als llocs de treball relacionats amb la manipulació de càrregues.\nA totes aquelles persones majors de 18 anys que necessitin obtenir o renovar el certificat de conductor de carretons elevadors.\nTambé a aquelles persones que pensin que aquest certificat pot suposar una millora en el seu currículum en el moment de cercar feina.\nSi l'alumne pot demostrar la seva pràctica en la conducció de carretons elevadors, estarà exempt de les sessions pràctiques previstes.\nObtenir el certificat de conductor de carretons elevadors i transpalets, obligatori als llocs de treball relacionats amb la utilització d'aquesta maquinària per a la manipulació de càrregues.\nConscienciar de la importància d'adaptar-se al reglament i realitzar unes bones pràctiques d'utilització de la maquinària.\nConèixer els elements de seguretat i normes de seguretat dels carretons elevadors i transpalets manuals i/o elèctrics.\nIdentificar les normes d'emmagatzematge i de càrrega.\nDistingir les mesures de seguretat, tant de caràcter general com les que fan referència al propi lloc de treball.\nSaber què són els accidents laborals i conèixer les mesures preventives per tal d'evitar-los.\nCurs semi-presencial de 6 hores aproximades de teoria. Existeix un examen final presencial pel que cal reservar dia i hora (durada màxima 1h). L'alumne disposarà de dues oportunitats per a superar l'examen.\nLes pràctiques es realitzaran en grup en un centre especialitzat i tindran una durada de 4 hores.\n80€, inclou el llibre d'estudi i les pràctiques. No és necessari accés a Internet ni a cap equipament informàtic.\n50€, si l'alumne pot acreditar que ha portat la carretilla elevadora un període mínim de 6 mesos.\n50€, en cas de renovació, inclou el llibre d'estudi.\nOmplir el formulari d'inscripció de CEINA i abonar l'import íntegre del curs per a reservar plaça en ferm.\nPremis Art Digital


Txarango tanca avui la festa major d’Escaldes - El Periòdic d'Andorra\nTxarango tanca avui la festa major d’Escaldes\nTambé es podrà gaudir del Tradicional Ball de l’Esbart Santa Anna\nPer M. T.\nPublicat el Dimecres, 26 de juliol de 2017 | 03:15 h\nEl grup català Txarango | El Periòdic\nTxarango seran els encarregats de tancar la Festa Major d’Escaldes-Engordany d’aquest any. El concert tindrà lloc aquesta mitjanit a l’aparcament dels Veedors i es podrà gaudir de manera gratuïta. Després, per als que encara tinguin ganes de festa, actuarà l’Orquestra Centauro al mateix indret.\nAvui també destaca una altra actuació que és típica de la Festa Major de la parròquia escaldenca, el Tradicional Ball de l’Esbart Santa Anna, amb música dels Cobla Vents de Riella, format per dues formacions que van decidir unir-se per tirar endavant un ambiciós projecte musical en comú. L’exhibició tindrà lloc a la una del migdia a la plaça Santa Anna d’Escaldes-Engordany.\nPel que fa a Txarango, grup nascut a Barcelona l’hivern de l’any 2010, està format per integrants originaris del Ripollès, Osona i la Garrotxa: Alguer Miquel, Sergi Carbonell, Joaquim Canals, Àlex Pujol, Pau Puig, Ivan López, Jordi Barnola, Joan Palà i Pau Castellví són els seus noms. Però no van començar de manera tradicional. L’hivern de 2010 van gravar una petita maqueta, Vola i Nits amb Txarango, i només amb aquestes dues cançons van començar a recórrer els festivals de Catalunya i Espanya amb la gira Welcome to Clownia, fins a fer-se prou coneguts per a gravar el seu primer disc d’estudi.\nEl primer treball de Txarango va arribar l’any 2012, Benvinguts al llarg viatge, el qual va estar seguit de dues gires internacionals i de nombrosos guardons com el Premi Enderrock a Millor Disc el 2012, el Premi Enderrock a Millor Directe o el Premi Arc a la Millor Gira Internacional.\nEl grup també ha participat en moltes iniciatives per ajudar diversos col·lectius, com ara l’espectacle solidari S’enlaira per finançar una expedició de Pallassos Sense Fronteres als camps de refugiats del Líban.\nAquesta nit tocaran els temes més coneguts i de més recents, com les del disc El cor de la terra.